ROMĂNIA                                                                                                                                                                                                              
MUNICIPIUL TIMIŞOARA
SERVICIUL  ŞCOLI-SPITALE                                                                                                                                                                        
 NR. SC 2018-21604/18.09.2018


RAPORT DE SPECIALITATE
Privind propunerea de schimbare a destinaţiei pe o perioadă de 10 ani,  a etajelor  I şi II cu suprafaţa  construită de 1430 mp ale căminului şi a terenului de acces, din str. Franz Liszt nr.3, Timişoara, aferent fostului Colegiu Tehnic ‘’Ion Mincu”, în vederea trasmiterii în administrarea Consiliului Judeţean Timiş pentru desfăşurarea activităţii Centrului Judeţean de Resurse şi Asistenţă Educaţională Timiş

    Având în vedere Expunerea de motive nr. SC 2018-21604/18.09.2018 a Primarului Municipiului Timişoara şi Proiectul de hotărâre privind propunerea de schimbare a destinaţiei pe o perioadă de 10 ani, a etajelor  I şi II cu suprafaţa  construită de 1430 mp ale căminului şi a terenului de acces, din str. Franz Liszt nr.3, Timişoara, aferent fostului Colegiu Tehnic ‘’Ion Mincu”, în vederea trasmiterii în administrarea Consiliului Judeţean Timiş pentru desfăşurarea activităţii Centrului Judeţean de Resurse şi Asistenţă Educaţională Timiş.
   Facem următoarele precizări:
   Centrul Judeţean de Resurse şi Asistenţă Educaţională Timiş a funcţiont într-un spaţiu din clădirea Colegiului Tehnic „Emanuil Ungureanu”, care a fost atribuit în folosinţă gratuită, prin HCLMT nr.135/24.04.2007, modificată cu HCLMT nr.259/31.07.2007 şi prin HCLMT nr.114/31.03.2017. Contractul de comodat a expirat la data de 24.04.2018 şi nu a mai fost prelungit, întrucât spaţiul este necesar pentru desfăşurarea activităţilor şcolare a claselor preluate de la de Colegiul Tehnic ‘’Ion Mincu”, redistribuite în urma divizări totale. De asemenea, clădirea Colegiului Tehnic „Emanuil Ungureanu”,  urmează   să intre în lucrări de reabilitare.
    Conform art. 99, alin 4 şi 5 din Legea nr. 1/2011 a educaţiei naţionale,  Centrele judeţene de resurse şi asistenţă educaţională sunt unităţi specializate ale învăţământului preuniversitar, cu personalitate juridică, coordonate metodologic de inspectoratele şcolare şi sunt finanţate de la bugetul consiliilor  judeţene.   
    Căminul internat aferent fostului Colegiu Tehnic “Ion Mincu, înscris în CF nr.420304- C1, situat în Timişoara, str. Franz Liszt nr. 3 are regim de înălţime S+P+4E+M1+M2 şi se află în proprietatea publică a Municipiului Timişoara şi a Consiliului Judeţean Timiş astfel:
     1 Spaţiul nr.1 compus din subsol, parter, etajul I şi II, face parte din domeniul public al Municipiului Timişoara  în administrarea Conşiliului Local şi este aferent fostului Colegiului Tehnic „Ion Mincu” fiind utilizat astfel:
        -  subsolul este tehnic;
        - la parter funcţionează Direcţia Generală de Asistenţă Socială şi Protecţia Copilului  Timiş din anul 2007 în spaţiul  cu suprafaţa utilă de 346,39 mp, iar restul spaţiului din parter este liber;
        - etajul I si etajul  II  sunt libere;
     Pentru spaţiul  folosit de Direcţia Generală de Asistenţă Socială şi Protecţia Copilului  Timiş  a fost adoptată HCL nr.405/27.07.2018 prin care a fost  aprobată propunerea de  schimbare a destinaţiei  şi  prin adresa cu nr. NR. SC2018 -17280/30.08.2018  s-a solicitat avizul de  schimbare a destinaţiei de la Ministerul Educaţiei Nationale.
    2. Spaţiul nr.2 compus din etajul III, etajul IV, mansardă I şi  mansardă II  care face parte din  domeniul public al Judeţului Timiş şi este utilizat  de instituţii din structura  Consiliului judeţean  pentru desfăşurarea activităţilor de interes public.
    Cosiliul Judeţean Timiş prin adresele cu nr. 4773/20.03.2018 şi nr. 9557/24.05.2018, înregistrate la Municipiul Timişoara sub nr.  SC2018-10282/ 03.05.2018 respectiv nr. SC2018-12426/ 24.05.2018, a solicitat analizarea posibilităţii transferării imobilului – cămin, aferent Colegiului Tehnic ‘’Ion Mincu”, din domeniul public al Municipiului Timişoara în domeniul public al  Judeţului Timiş, necesar desfăşurării activităţii mai multor instituţii aflate în subordinea Consiliului Judeţean Timiş, respectiv Centru Judeţean de Resurse şi Asistenţă Educaţională Timiş şi Direcţia de Asistenţă Socială şi Protecţia Copilului Timiş.  
    Centrul  Judeţean  de Resurse şi Asistenţă Educaţională Timiş prin adresa cu nr. 2734/11.06.2018 înregistrată la Municipiul Timişoara  sub nr. SC2018-13624/12.06.2018 a solicitat  atribuirea unui spaţiu adecvat pentru  desfăşurarea activităţii.
   Inspectoratul Şcolar Judeţean Timiş prin adresa cu nr.5925/07.06.2018, înregistrată la Municipiul Timişoara sub nr. SC2018-13414/08.06.2018, a solicitat emiterea unei hotărâri  prin care consiliul local  să-şi exprime acordul de cedare a spaţiului  din căminul  aferent Colegiului Tehnic „Ion Mincu” în favoarea Consiliului Judeţean Timiş, în vederea amenajării sediului Centrului Judeţean de Resurse şi Asistenţă Educaţională Timiş.
    Consiliul Local  prin HCL  nr. 334/22.06.2018   şi-a  dat acordul  de principiu pentru transmiterea din administrarea Consiliului Local al Municipiului Timişoara în administrarea  Consiliului Judeţean Timiş, pe o perioadă de 10 ani a etajelor I şi II ale căminului  din str.Franz Liszt nr.3, aferent  fostului Colegiului Tehnic ‘’Ion Mincu”, în vederea desfăşurării activităţii Centrului Judeţean de Resurse şi Asistenţă Educaţională Timiş, condiţionat de obţinerea Avizului conform al Ministrului Educaţiei Naţionale şi de executarea lucrărilor de investiţii şi reparaţii necesare desfăşurării activităţii Centrului Judeţean de Resurse şi Asistenţă Educaţională Timiş, de către Consiliul Judeţean Timiş.
   Consiliul Judeţean Timiş prin adresa cu nr.13894 din 24.07.2018, înregistrată la Municipiul Timişoara sub nr.SC2018-17775/26.07.2018 şi-a exprimat acordul  cu privire la exercitarea dreptului de  administrare asupra spaţiului din căminul  din str.Franz Liszt nr.3 în condiţiile prevăzute în  HCL nr. 334/22.06.2018.
    Prin Hotărârea nr. 241/05.09.2018, Consiliul de Administraţie al Inspectoratului Şcolar Judeţean Timiş a dat avizul de schimbare a destinaţiei  a  etajelor I şi II   al căminului  cât şi  a terenului  în suprafaţă de 22,42 mp, aferent  fostului  Colegiu Tehnic “Ion Mincu” din str. Franz Listz nr. 3. 
    Conform procesului verbal din data de 17.07.2018, Comisia de analiză a spaţiilor temporar disponibile, situate în imobilele instituţiilor şcolare şi medicale aflate în proprietatea Municipiului Timişoara,   fost de acord cu transmiterea în administrarea Consiliului Judeţean timiş, a etajelor I şi II ale  căminului  aferent  fostului Colegiul Tehnic ‘’Ion Mincu”. 
    Menţionăm că începând cu anul şcolar 2018-2019, Colegiul Tehnic “Ion Mincu” nu mai  utilizează spaţiile din  cămin , întrucât  a fost divizat în totalitate şi nu mai este cuprins în reţeaua şcolară a unităţilor  de învăţământ preuniversitar de stat, aprobată  prin HCLMT nr. 90/23.02.2018.
    Conform  prevederilor art. 112, alin. 6 din Legea educaţiei naţionale nr.1/2011 şi  Ordinului nr. 5819/2016 al Ministerului Educaţiei Naţionale privind aprobarea procedurii de elaborare a avizului conform pentru schimbarea destinaţiei bazei materiale a instituţiilor şi unităţilor de învăţământ preuniversitar de stat, precum şi condiţiile necesare acordării acestuia, închirierea, darea în administrare sau folosinţă gratuită a unui spaţiu se poate face după  obţinerea  avizului  conform al Ministrului Educaţiei Naţionale  de schimbare a  destinaţiei spaţiului respectiv.
    Conform art. 4 , lit e) din Ordinul nr. 5819/2016 al Ministerului Educaţiei Naţionale, schimbarea destinaţiei  spaţiilor pentru activităţi desfăşurate de către instituţii aflate în subordinea consiliului local/consiliului judeţean  se face pe o perioadă de maxim  10 ani. 
   Având în vedere  cele de  mai sus , apreciem că;
    - proiectul hotărâre privind  propunerea de schimbare a destinaţiei pe o perioadă de 10 ani, a etajelor  I şi II cu suprafaţa  construită de 1430 mp, ale căminului  şi a terenului de acces în suprafaţă de 22,42 mp, din str. Franz Liszt nr.3, Timişoara aferent fostului Colegiu Tehnic ‘’Ion Mincu”, în vederea trasmiterii în administrarea Consiliului Judeţean Timiş pentru desfăşurarea activităţii Centrului Judeţean de Resurse şi Asistenţă Educaţională Timiş, îndeplineşte condiţiile pentru a fi supus dezbaterii Consiliului Local al Municipiului Timişoara.

